### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. marts 2023 har vedtaget Magistratens foranstående indstilling af 13. marts 2023.

Socialistisk Folkepartis, Radikale Venstres og Nye Borgerliges byrådsgrupper, Karin Jørgensen fra Enhedslisten de Rød-Grønne og Preben Toft kunne ikke tiltræde indstillingen.

Sine Jessen fra Enhedslisten de Rød-Grønne kunne ikke tiltræde indstillingen og ønskede følgende mindretalsudtalelse medsendt:

”Enhedslisten Curt Karlsen kan ikke tilslutte sig lokalplansforslaget.

Byggeriet er for højt, for tæt, med for få almene boliger og for små lejlighedsstørrelser. Flertallet af boligerne er på 43 – 62 m2

Planen blev afvist af byrådet for et år siden under henvisning til arkitektur,-begrønning,-almene boliger og ønske om inddragelse af stadsarkitekten.

De bekymringer, der dengang blev udtrykt er kun i ringe grad blevet imødekommet ved det nye forslag.

Enhedslisten er ikke tilhængere af store kontorprojekter i midtbyen/ved havnen, da det giver en øget biltrafikmængde i et område, der i forvejen er voldsomt belastet.

Dertil har Århus absolut ikke brug for flere massive højhuse i [adresse]. Højhuse bør ligge der, hvor byrådets højhuspolitik har besluttet at lægge dem. Det er ikke her.

Der foreslås bygget i 29 etager mod 19 i tidligere forslag. Bebyggelsesprocenten øges til 455. Vi mener kommuneplanens rammer for området, der er på maks. 360 % som minimum skal overholdes.

Der bør fastsættes krav om 25 % almene boliger. Jf. Planloven

Almene boliger i nybyggeri er en måde, at holde lejepriserne nede for almindelige århusianere.

Her planlægges kun 8% almene boliger, og det er uacceptabelt at de placeres med dårlige lysforhold i bunden af byggeriet.”

Danmarksdemokraternes byrådsgruppe kunne ikke tiltræde indstillingen og ønskede følgende mindretalsudatalese medsendt:

”Danmarksdemokraterne noterer med tilfredshed, at det oprindelige projekt er tilpasset på enkelte punkter i forhold til arkitektur og begrønning samt at der er indarbejdet en mindre andel almene boliger i projektet. Danmarksdemokraterne mener dog, at der er brug for begrønning ud mod [adresse] og kan ikke bakke op om projektets højde. Danmarksdemokraterne opfordrer aarhusianerne til at bidrage med høringssvar og især forholde sig til begrønning og højde.”

###

Offentlig fremlæggelse af forslag til Lokalplan nr. 1194, Cityområde på [adresse], [adresse], Tillæg nr. 141 til Kommuneplan 2017 og miljørapport.

### Resume

Lokalplanområdet ligger ved [adresse] i det centrale [adresse].

Mod nord ligger [adresse], Aarhus City Tower (Comwell) og banearealet, mod øst [adresse], Danske Bank og [adresse], mod syd [adresse] og [adresse] og mod vest [adresse] og DGI-huset.

Lokalplanområdet er privat ejet og i byzone. Det er ca. 9.500 m2 stort og omfatter matrikel 2216 m.fl., alle [adresse]. Gældende Lokalplan 972 muliggør erhverv i op til 19 etager (til kote 86).

Lokalplanforslaget udarbejdes efter anmodning fra privat bygherre. Forslaget er tilrettet efter byrådets afvisning af forslag til Lokalplan 1144 i foråret 2022 med henvisning til:

-arkitektur

-begrønning

-almene boliger

-ønske om inddragelse af stadsarkitekten.

Lokalplanforslaget rummer et byggeri i op til 29 etager (kote 106) med erhverv og boliger, herunder 8 % almene, og en landskabsplan for hele [adresse].

Med dette lokalplanforslag er ovenstående fire ønsker søgt imødekommet ift. det oprindelige forslag.

Forslaget er ikke i overensstemmelse med kommuneplanens konkrete rammer, hvad angår bebyggelsesprocent (360 mod forslagets 455) og etageantal (19 mod forslagets 29) og ledsages derfor af et forslag til kommune-plantillæg.

### Beslutningspunkter

Det indstilles, at

forslag til Lokalplan nr. 1194 og tilhørende miljørapport godkendes til offentlig fremlæggelse

forslag til Tillæg nr. 141 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-03-2023

Inger Johnsen: 7

Fremsendes til [adresse] med bemærkning, at Magistraten i mødet den 13. marts 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 7. marts 2023.

Preben Toft og Nikolai Simonsen kan ikke tiltræde.

Hjalte Skov tog forbehold med hensyn til andelen af almene boliger.

Marlene Rasmussen beskrives til byrådsmødet.